Šventininkų botaninis draustinis
Šventininkų botaninis draustinis – savivaldybės gamtinis draustinis Lietuvoje, Kaišiadorių rajone, 3 km į pietus nuo Kruonio, tarp Šventininkų, Vilūnų ir Migonių kaimų, šalia plento  129  Antakalnis–Jieznas–Alytus–Merkinė . Apima dalį Lapainios ir jos bevardžio intako slėnio. Įsteigtas 1991 m. Draustinis įsteigtas siekiant išsaugoti natūraliai susiformavusias pievas, užpelkėjimus, teritorijai būdingas augalijos bendrijas ir į Raudonąją knygą įrašytų augalų rūšių buveines.